Diklarason di Sosiadadi
Mison
AUDITEC ta asumi komu si mison poi na sirbisu di públiku, undi sta branjedu tudu npréza i otus organizason di setoris privadu, sosial i statal di konomiâ, sirbisus di oditoriâ i sirbisus rilasionadu ku el i sirbisus di asesoriâ i di konsultoriâ di jeston, prestadu pa kes profisional konpitenti i didikadu, ki pode kontribui, entri otus kusa, pa sítua i/o avâlia pozison i/o dizenpenhu finanseru, midjora trabadjus i alkansa ses obujetivu i, des fórma, kirsenta valor.
Valoris
AUDITEC ta aji ku bazi na prinsipis étiku i diontulójiku, ki e própi di profison kontabilístiku, undi ta sta purmanentimenti prizenti kes valor sima kes di ndipendénsa, di obujetividadi, di rigor tékinu i di onestidadi moral i ntilekitual.
Metudulujiâ di trabadju
Kontatadu pa Klienti, AUDITEC ta analiza, ántis, nisisidadis di kel klienti o e’ ta manifesta si ntendimentu rilasionadu ku ánbitu i obujetivus di mison pruposto i e’ ta prizenta un manera di el trata kel mison, pa alkansa rizultadus ki Klienti ta spéra. Dipos di sinatura di un termu di konprimisu, ta prufundadu análizi di obujétu di kel mison i ta difinidu nivi di riskus nvolvedu. Dipos, e bes di planiamentu i pugramason di trabadju, di si zekuson i di síntizi i fetura di un primeru rilatóri, ki ta dadu Klienti konximentu del pa komentaris ki e’ kre fase. Dipos di analiza komentaris di Klienti di kel primeru rilatóri, ta fetu rilatóri difinitivu di mison.
Kontrolu di kolidadi
AUDITEC ta sigi régra siginti: zekuson di trabadju di oditor i konsultor ku funson di asistenti ta konfiridu senpri pa un otu oditor i konsultor ku funson di sénior, i na tudu fazi di un mison, désdi si setason ti atu di sinatura di rilatóri difinitivu, ta pasa pa kontrolu di sósiu risponsavi pa kel trabadju la. AUDITEC i si sósius ki e Oditor Sertifikadu, pamódi es e menbru di Órdi Profisional di Oditoris i Kontabilistas Sertifikadu, es e obrigadu i es sta senpri disponivi pa kontrolu di kolidadi ki Órdi ntende ben fase.
kea_Latn nya_Latn kea_Latn srd_Latn kea_Latn kea_Latn kea_Latn kea_Latn kea_Latn